[{"text_idx": "#000005", "text": "Sulawesi kivito\u0308o\u0308riistad juhatavad ka\u0308a\u0308bikute sugulasteni"}, {"text_idx": "#000006", "text": "Valik leitud esemetest. Autor/allikas: Eric Setiabudi/Nature"}, {"text_idx": "#000007", "text": "Indoneesias asuval Sulawesi saarel va\u0308ljakaevamisi teinud arheoloogid on pa\u0308evavalgele toonud enam kui 115 000 aasta vanused kivist to\u0308o\u0308riistad. Leiul on potentsiaali juhatada paleontoloogid ka\u0308a\u0308buskasvu Florese inimeste esivanemate ja\u0308lgedele."}, {"text_idx": "#000008", "text": "Ku\u0308mmekond aastat tagasi teatasid teadlased, et on avastanud Sulawesi saare la\u0308histel asuvalt Florese saarelt eelnevalt tundmatuks ja\u0308a\u0308nud inimliigi. Leiukohale vastavalt sai uus inimlane nimeks Homo floresiensis. Nu\u0308u\u0308disinimestele umbes puusani ulatuvad olendid ku\u0308ttisid saare isoleerituse to\u0303ttu samuti ka\u0308ngu ja\u0308a\u0308nud mammuteid ja sigu ning kasutasid nende ku\u0308psetamiseks isegi tuld."}, {"text_idx": "#000009", "text": "Reeglina muutuvad loomad suurte kiskjate puudumise ja toidu hulga piiratuse to\u0303ttu u\u0308ha va\u0308iksemaks. Florese inimest peeti esimeseks reeglit inimperekonnas kinnitavaks na\u0308iteks. Seejuures ta\u0308heldati ka esimest korda, et inimeste ajumaht vo\u0303ib evolutsiooni mo\u0303jul ka va\u0308heneda."}, {"text_idx": "#000010", "text": "''Indoneesia ookeanisaared olid justkui looduse poolt u\u0308les seatud inimevolutsiooni eksperimendid. Florese saarel na\u0308eme u\u0308he taolise eksperimendi lo\u0303pptulemust ehk mida enam kui miljon aastat kestnud saareisolatsioon liikidega teha vo\u0303ib,'' so\u0303nas pa\u0308evavalgele tulnud leide kirjeldava uurimuse juhtivautor ja Wollongongi u\u0308likooli teadur Gerrit van den Bergh."}, {"text_idx": "#000011", "text": "Nn ka\u0308a\u0308bikute juured pakkusid aga paleontoloogidele ohtralt ko\u0303neainet. Laialdast tunnustatud hu\u0308poteesi kohaselt peeti nende esivanemateks Homo erectus't. Va\u0308hemalt kaks miljonit aastat tagasi esile to\u0303udnud inimlasi, kes vo\u0303isid maakeral uidata veel 140 000 aasta eest. ''Isiklikult usun, et H. floriensis on H. erectus'e ka\u0308a\u0308busvorm, keda vo\u0303is piirkonnas na\u0308ha juba 1,5 miljoni aasta eest,'' kinnitas van den Bergh. Alternatiivse populaarsust koguvad selgituse kohaselt on tegu veelgi u\u0308rgsema liigi ja\u0308reltulijatega \u2013 H. erectus ja H. floresiensis pole lihtsalt piisavalt sarnased."}, {"text_idx": "#000012", "text": "Biogeograafilised barja\u0308a\u0308ridMo\u0303istatuse vo\u0303ti vo\u0303ib peituda Florese naabersaarel. Sarnaselt Floresele asub Sulawesi teisel pool Wallace'i joont. Kujuteldavat piiri, mis lahutab Aasiale iseloomulikku taimestikku Austraalia ja selle naabersaarte omast. Sarnaselt taimeriigi esindajatele peeti seda pea u\u0308letamatuks ka maismaaloomadele, sh parvede vo\u0303i paaditeta inimestele."}, {"text_idx": "#000013", "text": "Austraalia, indoneesia ja taani teadlased teatavad nu\u0308u\u0308d aga algeliste kivikirvest alusel, et u\u0308ks toona Kagu-Aasias elanud inimliikidest suutis lisaks Floresele jo\u0303uda va\u0308hemalt 118 000 aasta, vaid settekihi paksuse aluselt dateeritud leidude alusel isegi 780 000 aasta eest ka Sulawesi saarele"}, {"text_idx": "#000014", "text": "Veelgi enam, piirkonda iseloomustavate hoovuste po\u0303hjal vo\u0303ib oletada, et varajased inimesed jo\u0303udsid esmalt Sulawesi saarele ja alles siis Floresele. ''Arvatavasti oli teekonna la\u0308htepunktiks Kalimantan. Ilma korralike veeso\u0303idukite ja navigatsiooniseadmeteta oleks Floreselt Sulawesile jo\u0303udmine ma\u0308rksa ebato\u0303ena\u0308olisem. Seejuures arvame, et Sulawesi koloniseerimine oli pigem juhus kui tahtlik tegevus. Sama vo\u0303ib o\u0308elda Florese kohta,'' mo\u0303tiskles van den Bergh."}, {"text_idx": "#000015", "text": "Potentsiaalseks mehhanismiks oleks na\u0308iteks tsunamid, mis puude vo\u0303i muude ujuvate rusude ku\u0308lge klammerdunud u\u0308rginimesed rannalt kaasa haaras. Kes peab taolise ra\u0308nnaku u\u0308leelamist kaheldavaks, vo\u0303ib meenutada Indoneesiat 2004. aastal laastanud to\u0303usulainet, mille ohvrid suutsid ka\u0308igupealt rusudest valmistatud parvedel elus pu\u0308sida isegi na\u0308dal peale o\u0303nnetust."}, {"text_idx": "#000016", "text": "''Nii on u\u0308pris kindel, et Sulawesil elanud inimesed on ka\u0308a\u0308bikute esivanemad. Milline inimliik ta\u0308pselt, sellele on vastuse leidmine raskem. Leitud to\u0308o\u0308riistade po\u0303hjal pole vo\u0303imalik midagi o\u0308elda \u2013 neid oleks suutnud valmistada isegi 1,8-2,5 miljoni aasta eest elanud inimesed,'' nentis van den Bergh. Kagu-Aasiast leitud fossiilide alusel vo\u0303isid toona piirkonnas lisaks Homo erectus'ele elada ka nn denissi inimesed. Seejuures pole veel teaduri so\u0303nul kindel, et viimaste na\u0308ol pole tegu hoopis H. erectuse u\u0308he vormiga."}, {"text_idx": "#000017", "text": "''Igal juhul demonstreerivad to\u0308o\u0308riistad, et meil on ka\u0308a\u0308bikute esivanemate leidmiseks veel u\u0308ks saar. Kui suudaksime leida inimfossiile, mille vanus u\u0308letaks miljonit aastat ehk Florese saare vanimate leidude oma vo\u0303i na\u0308eksime kasvu va\u0308henemise ma\u0308rke juba Sulawesil, saaksime teha juba po\u0303hjapanevaid ja\u0308reldusi,'' lisas van den Bergh."}, {"text_idx": "#000018", "text": "Filipiinidelt leiti uus liik va\u0308ljasurnud ka\u0308a\u0308businimesi"}, {"text_idx": "#000019", "text": "Florese saar muudab inimesi ja\u0308rjepanu ka\u0308a\u0308busteks"}, {"text_idx": "#000020", "text": "Inimlased veristasid Filipiinidel ninasarviku juba 700 000 aasta eest"}, {"text_idx": "#000021", "text": "Professor uutest fossiilidest: seekord tuleb to\u0303esti o\u0303pikud ringi kirjutada"}, {"text_idx": "#000024", "text": "Hiina ekspert: ka\u0308sumajandusega edukat kiibito\u0308o\u0308stust ei ehita"}, {"text_idx": "#000025", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000029", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000034", "text": "NASA asub uurima asteroidilt toodud materjali"}, {"text_idx": "#000035", "text": "Eesti neljas satelliit saadetakse orbiidile oktoobri alguses"}, {"text_idx": "#000040", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000043", "text": "Mis on majanduslik va\u0308givald ja miks seda Eestis ei karistata?"}, {"text_idx": "#000045", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}, {"text_idx": "#000049", "text": "Hirmust ja eelarvamustest immigratsiooniuurija pilgu la\u0308bi"}, {"text_idx": "#000050", "text": "Arutelu orientalistidega: kas enesetaputerroristil on tagasiteed?"}]